Hiro Arikawa

Hiro ArikawaNoto: En februaro 2019, ŝi ŝanĝis sian plumnomon de Hiro Harikawa al Hiro Arikawa. ( aŭ  Arikawa Hiro; naskiĝis la 9-an de junio 1972 en Kōchi () estas japana romanverkistino kaj aŭtoro de manga-ilustritaj romanoj destinitaj al plenkreskuloj. Ŝi naskiĝis en la gubernio Koĉi kaj estas plej konata pro siaj verkoj kiel la serioj "Biblioteko" "Memdefendaj fortoj".

La furorlibro de Arikawa aperinta en 2015 Tabineko ripōto ( - Vojaĝkroniko de vojaĝanta kato) estis adaptita al filmo fare de Miki Kōichirō en 2018 kaj tradukita al multaj lingvoj(eo) Chantal Wlodarski, Memorlibro de Vojaĝanta Kato, Norda Kuriero n-ro 12, la 21-an de januaro 2026, p.8.

La verkoj de Arikawa estas kutime priskribitaj kiel mangailustritaj romanoj ( raito noberu), romanformo kiu unualoke celis junan legantaron kaj kiu estas forte influita de mangao- kaj animeo-roluloj. Ĉi tiu proksima ligo ankaŭ evidentiĝas en la ilustraĵoj sur japanaj mangailustritaj romanoj, kiuj ofte prezentas mangao- aŭ animeo-rolulojn. Multaj el la verkoj de Arikawa ankaŭ estis poste publikigitaj kiel mangao. Sukumo Toka estas la ilustristino por multaj ŝiaj verkoj.

Ŝia unua libro Shio no Machi (Ŝio ne Maĉi-deziro pri mia trezoro), ricevis la Grandan Romandpremion Dengeki (Dengeki Shōsetsu Taishō) en 2003.  En ĉi tiu fikcia rakonto, la mondo estas minacata de salo disvastiĝanta tra ĝi.

En 2008, ŝia serio Toshokan Sensō ricevis la Premion Seiun  (, Seiun-shō) por elstara sciencfikcia literaturo.  Jam 2007, Toshokan Sensō estis 5-a en la Grandpremio de la Librovendistoj ().  La serio estis adaptita en Mangaon kaj animean televidserion. En Toshokan Sensō, militforto defendas la rajton havi necenzuritan elekton de amaskomunikilaro en bibliotekoj.

La romano Hankyū Densha prezentas la vivojn de diversaj homoj, kiuj uzas la fervojon Hankyū inter Nishinomiya kaj Takarazuka en la gubernio Hiogo. En 2011 filmo de Yoshishige Miyake estis surbaze de tiu romano.

 Satoru kaj la sekreto de feliĉo: Kroniko de vojaĝanta kato 
La ĉefroluloj de la romano estas Satoru kaj ties kato Nana kiun li trovis surstrate. Li prizorgas la katon kaj nomas ĝin “Nana” pro ĝia kurba vosto kun formo de naŭ (nana en la japana lingvo signifas naŭ). La kato Nana estas spertega pri homa lingvo, kaj loĝas en la parkejo de pluretaĝa domego en Tokio kie ankaŭ loĝas Satoru.  

Kvin jarojn poste, neantaŭviditaj cirkonstancoj devigas Satoru disiĝi de Nana. Dezirante trovi por ĝi bonan mastron, li turnas sin al iamaj studamikoj disaj en la kvar anguloj de Japanio. Tiam komenciĝas pluraj vojaĝoj kaj renkontiĝoj. Jen fine, ĉar neniu plenumas la bonajn vivkondiĉojn deziratajn de Satoru por sia karega kato, li konfidas la katon al sia onklino Noriko, kiu flegis lin, kiam liaj gepatroj mortis. Kiam Satoru mortas, Noriko, kiu antaŭe ne ŝatis katojn, zorgas ne nur pri Nana, sed eĉ adoptis etan trikoloran katidon forlasitan ĉe la piedo de ŝia domo.

La romano pri ilia amikeco kaj ilia vojaĝo tra Japanio por viziti la amikojn de Satoru ricevis pozitivajn recenzojn internacie. Ĝi pritraktas la temojn: adopto, amikeco kaj forto de ligiloj inter homoj kaj bestoj.

 Verkaro (elekto) 
Ŝi ublikigas verkojn kun forta elemento de sciencfikcio kaj suspenso, sed ĉirkaŭ 2006, Hiroshi Arikawa komencis eldoni verkojn sen sciencfikciaj aŭ suspensaj elementoj, kiel ekzemple "La lando de pluvarboj" kaj "Fervojo Hankyu", montrante sian diversan skribstilon. Ŝi estas ankaŭ vaste konata kiel amromanistino. 

 2004 Shio no machi (- deziro je mia trezoro), Urbo de salo
 2009 Shokubutsu zukan (), Botanika bildlibro
 2009 Reintsurī no kuni (), Lando de la pluvoarboj
 2006 Toshokan sensō (), Biblioteko-milito
 2009 Sanbiki no ossan (), Tri maljunaj birdoj
 2010 Hankyū densha (), La fervojo Hankyū
 2010 Mi amis vin. Sep rakontoj pri mia unua koraflikto (好き、だった。はじめての失恋、七つの話, MF文庫ダ, Da Vinci Media Factory) enkluzivas la novelon "La kalkulo de rompita koro"
 2012 Soratobu Kōhōshitsu (), Fluganta oficejo de publikaj rilatoj
 2012 Furītā, te o kau (), Freeter aĉetas domon
 2015 Tabineko ripōto (), Kroniko de vojaĝanta kato

 Vidu ankaŭ 

 Artistnomo

 Eksteraj ligiloj 

 Hiro Arikawa ĉe IMDb

 Referencoj 

Kategorio:Verkistinoj
Kategorio:Naskiĝintoj en 1972
Kategorio:Japanaj verkistoj
Kategorio:Japanlingva literaturo
Kategorio:Literaturo de la 21-a jarcento